  Майя Бывальцева Россилэн сборноез следж-хоккеен шудонъя В группаын дуннелэн чемпионатаз нырысетӥ инты басьтӥз. Со сярысь «ВКонтатке» мерлыко вотэсысь «Следж-хоккей» огинын ивортэмын. Кунмылэн сборнояз «Удмуртия» клубысь Владимир Каманцев но Дмитрий Галкин шудӥзы. Со сяна, али мукет клубъёслэн ёзчиосыз Иван Кузнецов, Евгений Петров но Максим Кузьминых. 16-22 шуркынмонэ Берлинын ортчем ӵошатсконъёсы Россиысь, Китайысь, Словакиысь, Германиысь, Великобританиысь но Польшаысь люкам командаос вожвылъяськозы. Россиысь следж-хоккеистъёс оглом 74 шайба пыртӥзы но одӥгзэ гинэ келязы. Кыкетӥ инты Словакиысь спортсменъёс басьтӥзы, куинетӥ – Китайысь.  А группае Россилэн но Словакилэн командаоссы потӥзы. А группая дуннелэн чемпионатэз 2021-тӥ арын ортчоз   Тегъёс: Спорт Следж-хоккей Удмуртия Россия  